ବୌଦ୍ଧ ୨୧/୮ : ଆଇଆରବିରେ ନିଯୁକ୍ତି ପରୀକ୍ଷା ଚାଲିଥିବାବେଳେ ଜଣେ ପରୀକ୍ଷାର୍ଥୀଙ୍କ ମୃତ୍ୟୁ ହୋଇଥିବାବେଳେ ଅନ୍ୟ ଦୁଇଜଣ ଗୁରୁତର ହୋଇ ବୌଦ୍ଧ ମୁଖ୍ୟ ଚିକିତ୍ସାଳୟରେ ଭର୍ତ୍ତି ହୋଇଛନ୍ତି । ସୂଚନା ଅନୁଯାୟୀ ଆଜି ସକାଳୁ ନିଯୁକ୍ତି ପାଇଁ ୫ କିଲୋମିଟର ଦୌଡ ପରୀକ୍ଷା ଚାଲିଥିଲା । ପହଞ୍ଚିବାକୁ ଆଉ ୨ଶହ ମିଟର ବାକି ଥିବାବେଳେ ୩ଜଣ ପରୀକ୍ଷାର୍ଥୀ ପଡି ଯାଇଥିଲେ । ସେମାନଙ୍କୁ ଗୁରୁତର ଅବସ୍ଥାରେ ବୌଦ୍ଧ ମୁଖ୍ୟ ଚିକିତ୍ସାଳୟରେ ଭର୍ତ୍ତି କରାଯାଇଥିଲା । ଚିକିତ୍ସାଧିନ ଅବସ୍ଥାରେ ନୟାଗଡ ଜିଲ୍ଲା ସୋରଡା ଗ୍ରାମର ପ୍ରବାସୀ ନାୟକଙ୍କ ମୃତ୍ୟୁ ହୋଇଛି । ଗୁରୁତର ଦୁଇ ଜଣ ଢେଙ୍କାନାଳ ଜିଲ୍ଲା ଗେଲେଇକୁଟୁଣୀ ଗ୍ରାମର କୁନା ନାୟକ ଓ ବୌଦ୍ଧ ଜିଲ୍ଲା କରଡି ଗ୍ରାମର ପ୍ରଭାତ କୁମାର ସାହୁ ଚିକିତ୍ସାଧୀନ ଅଛନ୍ତି । ତେବେ ଚିକିତ୍ସାଧୀନ ଯୁବକମାନେ ବିପଦମୁକ୍ତ ଥିବା ଡାକ୍ତର ପ୍ରକାଶ କରିଛନ୍ତି ।
